N Á R O D N Á R A D A  S L O V E N S K E J R E P U B L I K Y

**VI. volebné obdobie**

# **Návrh**

poslancov Národnej rady Slovenskej republiky

## Eugena JURZYCU, Jozefa MIKUŠA a Viliama NOVOTNÉHO

**na v y d a n i e**

zákona, ktorým sa dopĺňa zákon č. 461/2003 Z. z. o sociálnom poistení

v znení neskorších predpisov a ktorým sa menia a dopĺňajú niektoré zákony

Predkladá: Návrh na uznesenie:

Eugen Jurzyca Národná rada Slovenskej republiky

Jozef Mikuš

Viliam Novotný **schvaľuje**

návrh poslancov Národnej rady Slovenskej

##  republiky Eugena JURZYCU a Jozefa

##  MIKUŠA na vydaniezákona, ktorým sa

##  dopĺňa zákon č. 461/2003 Z. z. o sociálnom

##  poistení v znení neskorších predpisov

##  a ktorým sa menia a dopĺňajú niektoré

##  zákony

Bratislava, september 2014

N Á R O D N Á R A D A  S L O V E N S K E J R E P U B L I K Y

**VI. volebné obdobie**

Návrh

**Zákon**

**z ......... 2014,**

## **ktorým sa dopĺňa zákon č. 461/2003 Z. z. o sociálnom poistení**

## **v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z .z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z. a zákona č. 204/2014 Z. z. sa dopĺňa takto:

V § 170 sa za odsek 10 vkladá nový odsek 11, ktorý znie:

„(11) Sociálna poisťovňa poskytuje ministerstvu školstva na základe údajov92aaa) z centrálneho registra detí, žiakov a poslucháčov, ktorí sa zúčastňujú na výchovno-vzdelávacom procese v školách, školských zariadeniach, strediskách praktického vyučovania a pracoviskách praktického vyučovania, štatistické údaje zo svojho informačného systému.“.

Doterajšie odseky 11 až 16 sa označujú ako odseky 12 až 17.

Poznámka pod čiarou k odkazu 92aaa znie:

„92aaa) § 157 ods. 7 zákona č. 245/2008 Z. z. v znení neskorších predpisov.“.

**Čl. II**

Zákon č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z., zákona č. 401/2002 Z. z., zákona č. 442/2003 Z. z., zákona č. 465/2003 Z. z., zákona č. 528/2003 Z. z., zákona č. 365/2004 Z. z., zákona č. 455/2004 Z. z., zákona č. 523/2004 Z. z., zákona č. 578/2004 Z. z., zákona č. 5/2005 Z. z., zákona č. 332/2005 Z. z., zákona č. 363/2007 Z. z., zákona č. 129/2008 Z. z., zákona č. 144/2008 Z. z., zákona č. 282/2008 Z. z., zákona č. 462/2008 Z. z., zákona č. 496/2009 Z. z., zákona č. 133/2010 Z. z., zákona č. 199/2010 Z. z., nálezu Ústavného súdu Slovenskej republiky č. 333/2010 Z. z., zákona č. 6/2011 Z. z., zákona č. 125/2011 Z. z., zákona č. 250/2011 Z. z., zákona č. 390/2011 Z. z., zákona č. 57/2012 Z. z., zákona č. 455/2012 Z. z., zákona č. 312/2013 Z. z., zákona č. 352/2013 Z. z., zákona č. 436/2013 Z. z. a zákona č. 464/2013 Z. z. sa dopĺňa takto:

V § 73a ods. 11 úvodnej vete sa za slovo „poisťovni“ vkladajú slová „a Ústrediu práce, sociálnych vecí a rodiny“.

**Čl. III**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z. a zákona č. 464/2013 Z. z. sa dopĺňa takto:

V § 157 ods. 8 písm. d) sa za slová „zdravotné poisťovne“ vkladá čiarka a slová „Ústredie práce, sociálnych vecí a rodiny“.

V poznámke pod čiarou k odkazu 93 sa na konci pripája táto citácia: „zákon č. 453/2003 Z. z. v znení neskorších predpisov.“.

**Čl. IV**

Zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení zákona č. 5/2004 Z. z., zákona č. 82/2005 Z. z., zákona č. 573/2005 Z. z., zákona č. 592/2006 Z. z., zákona č. 664/2006 Z. z., zákona č. 180/2011 Z. z. a zákona č. 383/2013 Z. z. sa dopĺňa takto:

§ 7a sa dopĺňa odsekmi 3 a 4, ktoré znejú:

„(3) Ústredie práce, sociálnych vecí a rodiny poskytuje ministerstvu školstva na základe údajov4aa) z centrálneho registra študentov vysokých škôl štatistické údaje zo svojho informačného systému.

(4) Ústredie práce, sociálnych vecí a rodiny poskytuje ministerstvu školstva na základe údajov4ab) z centrálneho registra detí, žiakov a poslucháčov, ktorí sa zúčastňujú na výchovno-vzdelávacom procese v školách, školských zariadeniach, strediskách praktického vyučovania a pracoviskách praktického vyučovania, štatistické údaje zo svojho informačného systému.“.

Poznámky pod čiarou k odkazom 4aa a 4ab znejú:

„4aa) § 73 ods. 6 zákona č. 131/2002 Z. z. v znení zákona č. 125/2011 Z. z.

 4ab) § 157 ods. 7 zákona č. 245/2008 Z. z. v znení neskorších predpisov“.

**Čl. V**

Tento zákon nadobúda účinnosť 1. januára 2015.

 **Dôvodová správa**

**Všeobecná časť**

Predkladaný poslanecký návrh zákona komplexne spracováva systém zverejňovania štatistiky nezamestnanosti absolventov jednotlivých stredných škôl a vysokých škôl na Slovensku.

Absolventská miera nezamestnanosti (uplatnenie absolventov na trhu práce) je jedným z najdôležitejších kritérií pre informované rozhodovanie sa absolventov stredných škôl pre štúdium na konkrétnej vysokej škole ako aj absolventov základných škôl pre výber strednej školy.

Návrh zákona reaguje a legislatívne nadväzuje na prehľad absolventskej miery nezamestnanosti jednotlivých vysokých škôl podľa skupín študijných odborov, ktorý pripravilo v roku 2011 Ministerstvo školstva, vedy, výskumu a športu SR pod vedením ministra Eugena Jurzycu s využitím údajov Ústredia práce, sociálnych vecí a rodiny a Ústavu informácií a prognóz v školstve.

Zároveň návrh zákona nadväzuje na odporúčania, ktoré boli formulované v rámci výsledkov uvedeného prieskumu a podľa ktorých by bolo prospešné aj v budúcnosti znižovať informačnú nerovnosť na trhoch vzdelávania a práce a pravidelne informovať verejnosť o úspešnosti absolventov jednotlivých vysokých škôl ako aj stredných škôl v praxi.

Návrh zákona v jednotlivých ustanoveniach zabezpečuje toky relevantných informácií medzi kompetentnými orgánmi štátnej správy a zapojenými inštitúciami – Ministerstvom školstva, vedy, výskumu a športu Slovenskej republiky, Ústredia práce, sociálnych vecí a rodiny a Sociálnej poisťovne – tak, aby sa zabezpečila pravidelná výmena údajov, ktoré sú potrebné na spracúvanie, vyhodnocovanie a publikovanie štatistiky absolventskej miery nezamestnanosti podľa zadaných kritérií.

Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná.

Predložený návrh zákona nebude mať dopad na verejné financie, rozpočty obcí a vyšších územných celkov a nemá negatívny vplyv na životné prostredie, na zamestnanosť, podnikateľské prostredie a informatizáciu spoločnosti.

**Doložka**

**vybraných vplyvov**

**1. Vplyv na verejné financie:**

Návrh zákona nebude mať vplyv na verejné financie, štátny rozpočet, rozpočty obcí a rozpočty vyšších územných celkov.

**2. Vplyv na obyvateľov, hospodárenie podnikateľskej sféry a iných právnických osôb:**

Návrh zákona bude mať pozitívny dopad na životnú úroveň obyvateľstva a zvyšovanie kvality života, na rozvoj podnikateľských aktivít ako aj na hospodárenie podnikateľskej sféry a iných právnických osôb.

**3. Vplyv na životné prostredie:**

Návrh zákona nebude mať dopad na životné prostredie.

**4. Vplyv na zamestnanosť:**

Návrh zákona nebude mať negatívny dopad na zamestnanosť a na tvorbu nových pracovných miest.

**5. Vplyv na podnikateľské prostredie:**

Návrh zákona nebude mať negatívny dopad na podnikateľské prostredie.

**6. Vplyv na informatizáciu spoločnosti:**

Návrh zákona nebude mať vplyv na informatizáciu spoločnosti.

**DOLOŽKA ZLUČITEĽNOSTI**

**právneho predpisu s právom Európskej únie**

**1**. **Predkladateľ právneho predpisu:**

Poslanci Národnej rady Slovenskej republiky

**2.** **Názov návrhu právneho predpisu**:

## Zákon, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony

**3.**  **Problematika návrhu právneho predpisu:**

a) nie je upravená v práve Európskych spoločenstiev

 b) nie je obsiahnutá v judikatúre Súdneho dvora Európskej únie

**Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6. doložky zlučiteľnosti.**

**B. Osobitná časť**

**K čl. I**

Doplnením § 170 zákona č. 461/2003 Z. z. o sociálnom poistení v znení neskorších predpisov sa ustanovuje povinnosť Sociálnej poisťovne poskytovať Ministerstvu školstva, vedy, výskumu a športu Slovenskej republiky relevantné informácie a štatistické údaje z vlastného informačného systému, ktoré sa týkajú absolventov stredných škôl.

**K čl. II**

Novelou zákona č. 131/2002 Z. z. o vysokých školách a o zmene a doplnení niektorých zákonov sa zavádza povinnosť Ministerstva školstva, vedy, výskumu a športu Slovenskej republiky poskytovať stanovené údaje z centrálneho registra študentov okrem Sociálnej poisťovni aj Ústrediu práce, sociálnych vecí a rodiny.

**K čl. III**

V rámci zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov návrh zákona dopĺňa povinnosť Ministerstva školstva, vedy, výskumu a športu Slovenskej republiky sprístupniť osobné údaje v Centrálnom registri detí, žiakov a poslucháčov aj Ústrediu práce, sociálnych vecí a rodiny.

**K čl. IV**

Zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov sa novelizuje tak, aby Ústredie práce, sociálnych vecí a rodiny povinne poskytovalo Ministerstvu školstva, vedy, výskumu a športu Slovenskej republiky štatistické údaje zo svojho informačného systému, ktoré sa týkajú absolventov vysokých škôl.

**K čl. V**

Ustanovuje sa účinnosť návrhu zákona tak, aby termínovo napĺňala všetky lehoty procesu prerokúvania a schvaľovania zákonov Národnou radou Slovenskej republiky ako aj lehoty dané prezidentovi Slovenskej republiky na podpis schváleného zákona.